ব্রিফিংয়ে জানানো হয়, ডেল্টা প্লানের আওতায় ২০১৮-২০৩০ সাল পর্যন্ত মোট ৮০টি প্রকল্প বাস্তবায়িত হবে। এসব প্রকল্প বাস্তবায়নে ব্যয় হবে প্রায় ৩ লাখ কোটি টাকা। এই অর্থ সরকারী,বেসরকারি, উন্নয়ন সহযোগী এবং জলবায়ু তহবিল থেকে যোগান দেয়া হবে। তবে এই পরিকল্পনা বাস্তবায়নের মোট খরচের ৮০ শতাংশের যোগান আসবে সরকারের নিজস্ব অর্থায়ন থেকে। বাস্তবায়ন ব্যয় মেটাতে গঠন করা হবে একটি ডেল্টা তহবিল। এর পাশাপাশি ডেল্টা প্লান বাস্তবায়নে গঠন করা হবে ডেল্টা নলেজ ব্যাংক। দেশের পানি সম্পদ নিয়ে একশ’ বছর মেয়াদী পরিকল্পনার খসড়া তৈরিতে সহায়তা করেছে নেদারল্যান্ড। পরিকল্পনা তৈরির জন্য ৪৭ কোটি ৪৭ লাখ টাকা অনুদান দিয়েছে দেশটি। ২০১৪ সালে প্রকল্পটি সাজানোর কাজ শুরু হয়। প্রায় সাড়ে তিন বছরে পরিকল্পনাটি অনুমোদন পেল আজ।